۲۰۲۰ داغلیق قاراباغ آتش‌کس بیاناتی

۲۰۲۰ داغلیق قاراباغ آتش‌کس بیاناتی — نوْوامبر آیی‌نین ۱۰-جو گۆنۆ ۲۰۲۰–جی میلادی ایلده آذربایجان جومهوریتی و ائرمنیستان آراسیندا روسیه ناظیرلیغی‌له ۲۰۲۰ داغلیق قاراباغ ساواشی‌نا سوْن قوْیماق مقصدی‌له ایمضالانان بیر صولح‌نامه دیر.

 صولح‌نامه شرطلری 
چوخ‌طرفلی آتش‌کس آندلاشماسی بونو دئییر:

آذربایجان جومهورباشقانی ایلهام علیئو، ارمنیستان باش‌وزیری نیکول پاشینیان و روسیه جومهورباشقانی ولادیمیر پوتین'ین آچیقلاماسی:

۱– ۱۰ نوْوامبر ۲۰۲۰ تاریخی موسکو ساعاتی‌له ۰۰:۰۰ دن اعتیباراً قاراباغ اختیلافین‌داکی تۆم چاتیشمالارا تام بیر آتش‌کس ایله سوْن وئریله‌جکدیر. بوندان بؤیله طرفلر اولاراق آنیلاجاق اولان آذربایجان جومهوریّتی و ارمنیستان جومهوریّتی بولوندوقلاری مؤوضع‌لرده دوراجاقلاردیر. 
۲– آغدام رایونو، ۲۰ نوْوامبر ۲۰۲۰ تاریخینده قدر آذربایجان جومهوریّتی‌نه وئریله‌جکدیر. داغلیق قاراباغ‌داکی تماس خطی و لاچین دهلیزی بوْیۇنجا، خفیف سیلاحلی ۱٬۹۶۰ عسکری پرسنل، ۹۰ زیره‌لی پرسنل تاشییجی، ۳۸۰ اوتوموتیو بیریمی و اؤزل تجهیزاتلی روس باریش گۆجۆ بولوناجاقدیر.
۳– روس باریش گۆجۆ بیرلیغی، ارمنیستان سیلاحلی گوجلری‌نین چکیلمه‌سینه پارالل اولاراق دانیشلاندیریلاجاقدیر.
۴– روس باریش گۆجۆ بیرلیغی‌نین مودتی، طرفلردن هیچ‌بیری ۶ آی اؤنجه‌دن عکسی بلیرتیلمه‌دیغی تقدیرده، سوْنراکی ۵ ایللیک دؤنملر اۆچۆن اوتوماتیک یئنیله‌مه ایله ۵ ایل‌دیر.
۵– آندلاشمالارین طرفلرجه اویغولانماسی اۆزه‌رینده‌کی کونترولۆن ائتکیلیغی‌نی آرتیرماق اۆچۆن، آتش‌کسی کنترول ائده‌جک بیر باریش گۆجۆ مرکزی دانیشلاندیریلاجاقدیر.
۶– ارمنیستان جومهوریتی، ۱۵ نوْوامبر ۲۰۲۰ ده کلبجر رایونونو و ۱ دسامبر ۲۰۲۰ ده ده لاچین رایونونو آذربایجان جومهوریتی‌نه گئری وئره‌جکدیر. داغلیق قاراباغ ایله ارمنیستان ایله شوشا شهرینی ائتکیله‌مه‌دن ایلئتیشیمی ساغلایاجاق اولان لاچین دهلیزی روس باریش گۆجۆ بیرلیغی‌نین کونترولو آلتیندا قالاجاق‌دیر. ساواش جریانیندا آذربایجان گۆجلری طرفیندن اله گئچیریلن شوشا و هادروت شهرلری و داغلیق قاراباغین باشقا بؤلگه‌لری، آذربایجان الینده قالاجاق و آذربایجان طرفیندن ایداره اولوناجاق. طرفلرین موطابقت‌ایله، سونراکی اوچ ایل ایچینده، لاچین دهلیزی بویونجا یئنی بیر یول (شوشا شهرینه ایلگی‌سی اولمایان یئنی بیر یول) بیرباشا خانکندی شهرینه قورولاجاقدیر. آذربایجان جومهوریتی وطنداشلارین، آراچلارین و مال‌لارین ترافیکی هر ایکی یؤنده ده لاچین دهلیزی بویونجا گۆونلیغی‌نی گارانتی ائدیلمک‌ده‌دیر.
۷– اؤلکه ایچینده یئریندن ائدیلمیش اهالی و مۆلته‌جیلر، داغلیق قاراباغ توپراقلارینا و Birleşmiş Milletler Mülteciler Yüksek Komiserliği'نین کونترولو آلتینداکی قونشو بؤلگه‌لرده یاشایان اهالی، داغلیق قاراباغا گئری دؤنه‌جکلر.
۸– ساواش اسیرلری‌نین دییشیمی، رهینه‌لر و دیگر توتوکلولارین یانی سیرا کاییپلارین قالینتی‌لاری یاپیلاجاق.
۹– بؤلگه‌لرده‌کی تۆم اکونومی و اولاشیم باغلانتیلاری آچیلاجاقدیر. ارمنیستان جومهوریتی وطنداشلارین، آراچلارین و یۆکلرین هر ایکی یؤنده انگل‌سیز حرکتینی اورقانیزه ائتمک اۆچۆن آذربایجان جومهوریتی‌نین باتی بؤلگه‌لری ایله ناخجیوان موختار جومهوریتی آراسیندا اولاشیم باغلانتیلاری‌نین گۆونلیغی‌نی گارانتی ائتمکده‌دیر. اولاشیم کونترولۆ، روسیه گۆجلری طرفیندن گرچکلشدیریله‌جکدیر. طرفلرین موطابقتی ایله ناخجیوان موختار جومهوریتی'نی آذربایجانین بؤلگه‌لرینه باغلایان یئنی اولاشیم باغلانتیلاری‌نین اینشاءسی گرچکلشدیریله‌جکدیر.

 قایناقلار 

 اتک‌یازی 

بؤلمه:داغلیق قاراباغ موناقیشه‌سی